AlexejDobrolubov/national_council_slovak_2010 huggingface dataset:
36. schôdza NR SR - 10.deň - B. popoludní
Dátum: 2014-07-09
Poslanec: Jurinová, Erika (OĽANO)
Druh vystúpenia: Vystúpenie s faktickou poznámkou

34. Ďakujem pekne. Ja skôr vyjadrím prekvapenie, že pani bývalá ministerka práce, sociálnych vecí novelizuje zákon, ktorý sa naozaj vlastne s podstatou zákona o sociálnych službách, ktoré sa týka sociálnych pracovníkov, vôbec nespája v tom okruhu, v akom bol otvorený ako čl. V tohto zákona. Som veľmi prekvapená, pretože nám sa niekoľkokrát stalo, že ak sme chceli novelizovať aj veľmi podľa nás dôležitú vec, ktorá priamo nesúvisela s prerokovávaným zámerom predkladateľa, jednoznačne ste nám hovorili, že v tejto veci akoby nemáme otvárať zákon, ktorý je otvorený v ďalšom článku. Takže nechápem, že naozaj vládny poslanec ide nám dávať, ani ho ešte nemáme ani v laviciach rozdaný, to je ďalšia vec, takže sme len s otvorenými ústami počúvali, že čo idete novelizovať. A akože som úplne prekvapená, že to, čo ste nám vyčítali, pani poslankyňa Tomanová, to teraz môžeme my vám vyčítať, že absolútne ten váš pozmeňovací návrh nemá so samotným návrhom zákona o sociálnej práci zbla nič. Takže keby ste používali rovnaký meter na všetkých. Ďakujem pekne.
36. schôdza NR SR - 10.deň - B. popoludní
Dátum: 2014-07-09
Poslanec: Jurinová, Erika (OĽANO)
Druh vystúpenia: Vystúpenie s faktickou poznámkou

20. Ďakujem pekne, v podstate Lojzo povedal časť toho, čo som aj ja chcela povedať, možnože jemnejšie, ale naozaj aj ja som aj vo svojom vystúpení som ďakovala ústretovosti, ministerstvu, ale fakt to vyzerá, už teda hovorím na základe toho, čo som povedala, počula aj od Lojza Hlinu, že naozaj to vyzerá, že vlastne vy sa tu prezentujete sami, sami tým čítaním takýchto obsiahlych pozmeňovacích návrhov nám hovoríte, že tie vaše zákony nie sú pripravené dobre a poriadne. Ja by som ešte možnože k tomu procesu. Že bola som veľmi prekvapená, keď vedelo sa o zložitosti tejto, tohto zákona a zložitosti ani nie že zákona, ale vedelo sa o nespokojnosti poslancov k tomuto zákonu v prvom čítaní, ste to mali aj, pán minister, možnosť vidieť. A na druhej strane, keď sa prišlo na výbor, opäť sa len diskutovalo o pripomienkach a vlastne všetko sa začalo riešiť až po absolvovaní akože tie, tá komunikácia s ministerstvom naozaj vo veľkej miere nastala až po absolvovaní výboru, čo môže byť prekvapujúce, pretože ozaj tohoto všetkého sme mohli byť nejako ušetrení. Ale musím aj tak zdôrazniť, že mala som dobrý pocit z toho, že ministerstvo chcelo upraviť to zlé, čo do zákona vnieslo, a je mi ľúto teda, že s tou definíciou alebo s tým obsahom nášho pozmeňujúceho návrhu sa nechcete stotožniť, jednoznačne. Takže naozaj to je aj možnože taká výčitka na ministerstvo, že aby si dávalo pozor pri vypracovávaní návrhov zákona a možno viac dbalo aj na tie pripomienky aj zásadné pripomienky, ktoré v pripomienkovom konaní boli podané a povedané a vypovedané a odkonzultované. Ďakujem.
36. schôdza NR SR - 10.deň - B. popoludní
Dátum: 2014-07-09
Poslanec: Jurinová, Erika (OĽANO)
Druh vystúpenia: Vystúpenie s faktickou poznámkou

4. Ďakujem pekne, pán predsedajúci. Tak ako si, pani kolegyňa Janka, povedala, že zákony by mali byť jasné a jednoznačné, aby nedochádzalo k dezinterpretáciám, a v skutočnosti ja sama som bola svedkom toho, že naozaj dokonca úradníci v štátnej správe si dokážu interpretovať zákon svojím spôsobom a tým poškodzujú ľudí, čo v prípade zákona o sociálnej práci sa môže veľmi ľahko stať práve vzhľadom na tú nejednoznačnosť § 2, ktorý nedokáže podľa nás dostatočne zadefinovať obsah celého zákona. Preto sa rovnako aj ja pripájam ešte raz k požiadavke o prijatie nášho pozmeňujúceho návrhu, ktorý bol prečítaný vlastne pri mojej rozprave. Čo sa týka komory, ako si, ako si hovorila, veľmi tiež nemám chuť sa už teraz po tých skúsenostiach s pracovníkmi vôbec zapájať do boja proti komore, ak je vôľa sociálnych pracovníkov, aby boli niekde organizovaní, a vidia v tom, to súvisí s tým, ako som aj ja vo svojej rozprave povedala, že ak bude naozaj naplnený ten očakávaný cieľ, ktorý by mala komora splniť, tak, chvalabohu, nech bude a nech naozaj ukotví tých sociálnych pracovníkov a pomôže im akoby v rozvoji ich činnosti, ich práce. Len vravím, že aby sa naozaj ten cieľ dokázal zabezpečiť, musí byť dostatočná nezávislosť. A ja tam jedine možnože to, taký otáznik si kladiem, že keďže je to financované z ministerských peňazí alebo teda nie z ministerských, ale z peňazí daňových poplatníkov, že či nejaká tá závislosť na ministerstve tam predsa len nebude, nebude. Ďakujem pekne.
36. schôdza NR SR - 10.deň - A. dopoludnia
Dátum: 2014-07-09
Poslanec: Jurinová, Erika (OĽANO)
Druh vystúpenia: Vystúpenie s faktickou poznámkou

66. Ďakujem pekne za reakcie. Pani poslankyňa Vaľová, práveže som vyzdvihla, že ste sa nenechali oblbnúť, že ste sa nedali oblbnúť naozaj veľmi dobre znejúcou dôvodovou správou. Lebo ak by ste nešli do hĺbky, iba by ste si prečítali zákon, plus dôvodovú správu, ja myslím, že by ste boli dostatočne uspokojení. Takže tým som nechcela nikoho ani dehonestovať, ani, ani nič. Práveže som veľmi rada, že ste naozaj reflektovali na všetky upozornenia, najmä tých sociálnych pracovníkov, ktorých sa to týka. Mali sme dostatočný čas na zmenu v zákone. Áno, to obdobie medzi prvým a druhým čítaním bolo maximálne využité. Videla som už opäť, to už vlastne po druhýkrát, vysokú ústretovosť zo strany ministerstva na úprave alebo oprave zlých, zlého znenia niektorých častí, ale, na druhej strane, načo sme mali pripomienkové konanie, kde bolo naozaj kopa, kopa zásadných pripomienok neprijatých? V konečnom dôsledku až po intervencii poslancov sa stalo, že tie niektoré pripomienky boli skutočne brané do úvahy a bol zákon upravený v prospech sociálnych pracovníkov. Sociálna, čo sa týka vzdelávania, pani poslankyňa Tomanová, samozrejme, ja som za to, že sociálni pracovníci, ktorí sú mladí alebo teda vidia chuť robiť v tejto oblasti, nech ju študujú. Ja hovorím, že som veľmi a nesmierne rada, že sociálnymi pracovníkmi budú môcť byť aj ľudia, ktorí sa už venujú tejto činnosti dvadsať rokov, aj keď nemajú vyštudovanú tú sociálnu prácu. Tento ústupok ja považujem za extrémne zásadný. A som si istá, že by to spôsobilo vrásky mnohým nielen organizáciám, ale aj samotným sociálnym pracovníkom. Počet klientov je veľký, to máte pravdu, ale, bohužiaľ, tento zákon to nevy... (Prerušenie vystúpenia časomerom.)
36. schôdza NR SR - 7.deň - A. dopoludnia
Dátum: 2014-07-03
Poslanec: Jurinová, Erika (OĽANO)
Druh vystúpenia: Vystúpenie s faktickou poznámkou

85. Ďakujem pekne za slovo, pán predsedajúci. Tentokrát alebo doteraz ste nosili zákony, ktoré tunák kolegovia častokrát hodnotili, že sú vypracované na podnet nejakých finančných skupín. Tentokrát ste priniesli zákon, v ktorom opravujete to, čo zbabral jeden náš kolega z parlamentu, aspoň časť toho zákona. Takže som rada, že tentokrát asi to bude naozaj v duchu, že konečne opravujete aj niečo na podnet nie finančnej skupiny, ale na podnet toho, čo sa zbabralo priamo v parlamente. Takže rovnako nemyslím si, že je to správny spôsob, takýmto spôsobom opravovať zákony, ale vítam v tomto prípade vašu iniciatívu. Ďakujem.
36. schôdza NR SR - 6.deň - B. popoludní
Dátum: 2014-07-02
Poslanec: Jurinová, Erika (OĽANO)
Druh vystúpenia: Vystúpenie s faktickou poznámkou

Ďakujem pekne, pani predsedajúca. Janko, ty máš takú schopnosť veci spájať, naozaj niekedy možnože témy, ktoré sa nám zdajú, že spolu vôbec so sebou nesúvisia, nakoniec ty tak dáš dokopy, že úplne logicky nám z toho vyjde, že, áno, zistíme, že všetko so všetkým súvisí, a tá rôznorodosť, o ktorej si tu rozprával, sa nám zleje do jedného celku. A to je naozaj nejaká snaha o protikorupčnosť. Ty do svojich odborných téz často vkladáš aj emóciu. A v tomto prípade je to veľmi dôležité, pretože si možnože celkom neuvedomujú naši niektorí kolegovia, že ide o vodu, ktorá je hodnotou, ktorá sa bytostne dotýka každého jedného človeka. Keby som to možnože mala prirovnať k iným právam, ktoré máme, keby sme sa bavili o ľudských právach, o rôznych druhoch práv, tak to právo na vodu by bolo skutočne také právo, bez ktorého nedokážeme existovať. Použila by som možno ešte takú analógiu v súvislosti s tým, čo som počula od kolegu Máňa Hubu. To je to prepojenie zákona, ktorý sme mali minulý rok o ochrane krajiny a prírody, s tým, že skutočne máme pocit niektorí, že dochádza k páchaniu až genocídy na našom životnom prostredí. A je mi ľúto, že toto bude skutočne zásluhou ministerstva životného prostredia práve tejto vlády, druhej vlády Roberta Fica. Ďakujem pekne. (Potlesk.)
36. schôdza NR SR - 5.deň - B. popoludní
Dátum: 2014-07-01
Poslanec: Jurinová, Erika (OĽANO)
Druh vystúpenia: Vystúpenie s faktickou poznámkou

48. Ďakujem veľmi pekne, pani predsedajúca. Ja by som tiež chcela podporiť tento návrh zákona, o to viac, že vlastne my niekedy v čase, keď sa hovorilo o kriminalizácii lekárov, to znamená v súvislosti s tými mimoriadnymi situáciami, ktoré môžu nastať, a ich povinnosťou dostaviť sa do služby, viem, že naša kolegyňa Eva Horváthová predkladala podobný pozmeňujúci návrh k vládnemu návrhu zákona, vtedy nebol vôbec prijatý. Teraz by som chcela iba podotknúť, že by som sa veľmi potešila, keby táto iniciatíva bola posunutá do ďalšieho čítania, pretože v tejto chvíli možnože vnímam viac nástrahy, ktoré ste vyslovovali vy, pán navrhovateľ, rovnako ako aj kolega Kuffa práve v súvislosti s povolaním lekára. V krátkosti by som sa ešte, keďže som nestihla zareagovať na ten predchádzajúci zákon o kompenzácii, aj keď sa to nemá. Rovnako veľmi potrebný zákon. Jediné, čo mi chýba možno, že či ste neskúšali zistiť finančné nároky zavedenia toho zákona o kompenzácii alebo teda novely o zákone o kompenzáciách. Ďakujem pekne.
35. schôdza NR SR - 11.deň - A. dopoludnia
Dátum: 2014-06-05
Poslanec: Jurinová, Erika (OĽANO)
Druh vystúpenia: Vystúpenie s faktickou poznámkou

6. Ďakujem pekne. Len veľmi v krátkosti. Áno, zopakujem opäť, že myslím si, že je to dobrý štart. To, že podmienky neboli nastavené úplne presne, je tak isto fakt. A je mi ľúto, že ani jedna vláda, veď aj vaša vláda bola medzitým štyri roky vo vláde, sa tohoto neujala. Je fakt, že sa to robí skutočne na poslednú chvíľu. Je to možno hanba pre každú jednu vládu, ktorá tu doteraz bola, ale jednoducho na niekoho to muselo vyjsť, vyšlo to na vás. A som rada, že ste sa široko otvorili, naozaj, a vypočuli hlavne všetky pripomienky. Je mi jasné, že vyhovieť na 100 % nie je možné nikomu a vždy tá váha kompromisu zohráva tú najväčšiu úlohu. V tomto si prístup k tejto novele cením. Na druhej strane mi stále zostáva, ako je mi ľúto, že zameranie tejto novely bolo vyslovene na vyplácanie anuít. Toto mi bolo ľúto, keď som rozprávala v tom prvom čítaní, aj zostalo, pretože si myslím, že ľudia majú mať väčšiu možnosť rozhodovať si o svojich peniazoch. Ďakujem pekne.
35. schôdza NR SR - 10.deň - A. dopoludnia
Dátum: 2014-06-04
Poslanec: Jurinová, Erika (OĽANO)
Druh vystúpenia: Vystúpenie s faktickou poznámkou

Ďakujem pánu poslancovi Vašečkovi, že aj na tomto fóre pripomenul iniciatívu Aliancie za rodinu, že pripomenul, že naozaj vo veľmi krátkom čase sa podarilo tomuto združeniu vyzbierať 150 tisíc podpisov. Podľa mňa už to samotné číslo za tak krátky čas je dostatočným symbolom toho, že zmeny sú v spoločnosti potrebné. Preto som sa aj podpísala pod pozmeňujúci návrh. Preto súhlasím s tým, čo v tom pozmeňujúcom návrhu je. A je mi ľúto, že možnože nevyšla dostatočná snaha aj pri samotnom dohadovaní alebo pri samotnej dohode medzi stranou SMER a KDH, aby aj obsah tohto pozmeňujúceho návrhu nebol súčasťou dohody. Tohto mi je skutočne ľúto. Rovnako by som chcela podporiť aj upozornenie na to, že máme tu naozaj také dva paralelné systémy. A nemyslím si, že je dobré to mať takto nastavené. To znamená, že na jednej strane 13 % voličov posunie legitímne a aj demokraticky ľudí do europarlamentu, na druhej strane referendum má dostatočne veľkú prekážku 50-percentnej účasti. Bola by som veľmi rada, keby sa naozaj našla zhoda na zmenách aj v tejto časti ústavy. Ďakujem pekne.
35. schôdza NR SR - 10.deň - A. dopoludnia
Dátum: 2014-06-04
Poslanec: Jurinová, Erika (OĽANO)
Druh vystúpenia: Vystúpenie s faktickou poznámkou

Ďakujem pekne za všetky reakcie. Tá vaša snaha sa mi naozaj zdá zvláštna v tom, a som o tom presvedčená, že postavili ste mňa osobne aj mnohých ďalších naozaj do postoja, že sa cítim vydieraná. Cítim sa vydieraná tým, že veľmi si prajem, aby to, čo som aj povedala o ochrane manželstva, a tým aj ochrane rodiny, bolo v ústave. Ale vôbec nie som si istá tými zmenami v súdnictve, ktoré ste naprogramovali. Ste konzistentní vo svojich názoroch, ale aký problém bol naozaj podpísať pozmeňujúci návrh, za ktorý by poslanci KDH hlasovali, keďže konzistentne idú v tom svojom programe stále ďalej? Však ak ste boli presvedčení o tom, že nie je na tom zhoda, jednoducho tí, ktorí by za to nehlasovali, by potvrdili, že naozaj nie je na tom zhoda. Takže toľko ku konzistentnosti vašej. V tomto je to pre mňa dosť neúprimné. A ešte by som sa... (Reakcia z pléna.) To som povedala v závere, že určite by sa mi oveľa ľahšie hlasovalo za túto ústavu, keby ste... (Reakcia z pléna.). To nie je z toho jasné? Pán poslanec, uvidíte, nechajte sa prekvapiť, ja si myslím, že som to dostatočne jasne povedala. Budem hlasovať za ústavu a je mi veľmi ľúto, do akej polohy ste postavili mňa a mnohých iných. Ďakujem vám pekne.
33. schôdza NR SR - 10.deň - A. dopoludnia
Dátum: 2014-04-02
Poslanec: Jurinová, Erika (OĽANO)
Druh vystúpenia: Vystúpenie s faktickou poznámkou

32. Ďakujem pekne, pani predsedajúca. No je to, toto, tento problém, ktorý riešime, je veľký, máme ho tu dvadsať rokov a naozaj, nenašli sa riešenia, ktoré by, ktoré by mu pomohli. Spomínal si tu, aj teda predrečník pred tebou spomínal jeden zákon, hmotná núdza, ktorá, ktorý je kontroverzný a možnože len sme sa všetci nádejali, že naštartuje tie zmeny, ktoré stále my ešte nevidíme. Ale je pravda, že sa to všetko rodí veľmi pomaly. Teraz cez víkend som bola na východe, v jednej dedinke, som bola prekvapená, že krásne upravená dedina. Väčšinou som videla bielych ľudí a potom som sa dozvedela, že sú tam, je tam aj taká rómska časť dediny a povedali mi, že vlastne to, že majú krásne upravenú dedinu, vďačia eurofondom, ktoré mali, ktoré boli určené na riešenie rómskej problematiky. Takže dvadsať rokov, pokiaľ takýmto spôsobom riešime rómsku otázku, tak sa nečudujme, že sme tam, kde sme. Ale vrátila by som sa k zákonu o hmotnej núdzi alebo k zákonu, ktorý tuná predkladáš. Vrátim sa znova k tomu počtu detí. Ako chápem iniciatívu, ktorú si dal, aj ako som, zopakujem to, čo som povedala, že tie motivačné prvky sú potrebné a nutné. Ale nechápem, že prečo, prečo chceš postihovať naozaj deti, mnohodetné rodiny, pretože do tej chudoby sa budú ešte viac potápať. Hej, že nie sú, nejak to nekorešponduje s tým, čo si hovoril, že poďme im pomáhať práve tou aktiváciou. Takže napríklad, prečo si to neriešil tak, že teda pri viacerých deťoch by musel opäť podložiť nejakú aktiváciu jeden z rodičov. Akože len nadviazať to na podobný princíp, ako si mal pri príspevku pri narodení dieťaťa a takto podobne. Stojím si za tým, že tie štyri deti a aj to aj v tom zákone o hmotnej núdzi, kde sa hovorí, že naozaj tá hmotná... (Prerušenie vystúpenia časomerom.)
33. schôdza NR SR - 10.deň - A. dopoludnia
Dátum: 2014-04-02
Poslanec: Jurinová, Erika (OĽANO)
Druh vystúpenia: Vystúpenie s faktickou poznámkou

10. Ďakujem pekne, pani predsedajúca. Ja by som možnože ocenila to, že vašou snahou naozaj bolo naznačiť motiváciu ľudí, ktorí by mali žiadať o akýkoľvek príspevok. To je veľké pozitívum tohoto návrhu. Z väčšej časti s tými návrhmi aj súhlasím, ale čo ma veľmi vyrušuje, tak to je v článku II alebo článok II, kde okrem toho, že nadväzujete motivačnú alebo motiváciu pri poskytnutí materského a rodičovského príspevku, mne vyslovene vadí, že tam, že rodičovský príspevok obmedzujete na štyri deti. Ako mne príde, že v tomto prípade ste sa rozhodli, že proste aj rodičov, ktorí si plnia svoje povinnosti, idete postaviť do pozície, že bude z vás ešte chudobnejšia rodina. Čiže namiesto toho, že sa idete starať o viac detí, budete, bohužiaľ, chudobnejší. To sa mi nezdá správne a rovnako nevidím, alebo teda beriem motiváciu v tom duchu, keď sa bavíme o poskytovaní ústavného práva na vzdelanie, chápem, že neberiete ako správne, že by mali byť odmeňovaní za to, že si plnia svoju ústavnú povinnosť, toto je samozrejmé, ale nevidím možnože ako najlepšie riešenie dať motiváciu do snahy žiakov mať čo najlepšie výsledky. Alebo v normálnej spoločnosti by som to prijala, ale ako motiváciu pre najmä naozaj, keď to zameriam na rómsku populáciu, tak podľa mňa výsledok nebude taký, ako očakávame. Takže nepáči sa mi ani ten spôsob, ktorý je nastavený teraz - všetkým rovnako, ale rovnako nemyslím si, že bude mať dostatočnú ... (Prerušenie vystúpenia časomerom.)
33. schôdza NR SR - 9.deň - B. popoludní
Dátum: 2014-04-01
Poslanec: Jurinová, Erika (OĽANO)
Druh vystúpenia: Vystúpenie s faktickou poznámkou

157. Ďakujem pekne, pani predsedajúca. Ten váš príspevok, pán predseda výboru, bol taký pozitívny, tak ste sa tu až dušovali, že ako ste naozaj za to, aby bol takýto ústavný zákon prijatý, čo ma veľmi, veľmi potešilo na jednej strane. Hovorili ste tu o tej stabilite, ktorú som vlastne aj ja spomenula vo svojej faktickej poznámke o tej kontinuite, že ako naozaj, že máte záujem, aby teda ten druhý pilier pokračoval, hej, už v akejkoľvek forme alebo aspoň v takej forme, ako ho teraz poznáme. Ale mi to nejako nekorešponduje s vyjadreniami vašich kolegov, ktorí tuná predtým vo faktických reagovali. Veď tí mali diametrálne odlišný názor. Tak teraz ja nerozumiem tej schizofrénii, že či nie ste dostatočne naškolení, alebo tiež máte takú slobodu, že neviete, čo hovoríte? Ja neviem. Že som z toho prekvapená. Ale teda teším sa, že stále máte záujem ústavný zákon prijať a teda asi len teda ste možno, že nešťastní a ješitní a možno, že ste príliš pyšní na to, aby ste prijali len opozičný návrh. Ďakujem.
33. schôdza NR SR - 9.deň - B. popoludní
Dátum: 2014-04-01
Poslanec: Jurinová, Erika (OĽANO)
Druh vystúpenia: Vystúpenie s faktickou poznámkou

129. Ďakujem pekne, pani predsedajúca. Ako, že asi nám nepomôže nijako si vyčítať jedni druhému niečo. Ale ja by som chcela povedať, ak ste, pán poslanec Nagy, hovorili také dve zaujímavé veci, pre mňa veľmi zaujímavé veci: nemáte radi kompromis, že máte radi, máte rád konsenzus. To je akože pekné, ideálne, ale kedy sa vám to naposledy jako-tak podarilo, že keď ste niečo vážne riešili hlavne v politike, že všetko aby prešlo konsenzom? Ako málo je takých vecí. A tunak si myslím, že v rámci zachovania možno nejakej stability a kontinuity tak toto je, toto bola, teda teraz už nie je, vidíme, že realita je iná, ale bola to ponúknutá rukavica, ktorú opozícia prijala. Takže v tomto prípade sa mi tá principiálnosť zdá taká zvláštna, pre mňa nepochopiteľná, pretože, ako vravím, ak sa neprijme ani takéto riešenie, tak o chvíľu sa môže stať to, čo ste sám povedal, že oni boli rozhodnutí zrušiť druhý pilier a aj ho zrušia. Takže otázka je, chceme teda aspoň kontinuitu toho, že chceme mať vôbec druhý pilier, alebo nie? Pokiaľ áno, tak by sme mali na ten kompromis pristúpiť. Druhá vec je, že naozaj, že politicky vidíme, že to teraz nie je možné. Ale doťahovať sa, že, ja neviem, či, že prečo principiálne riešenia udržiavať a nie, to podľa mňa nemá zmysel v tejto chvíli. Ďakujem.
33. schôdza NR SR - 9.deň - B. popoludní
Dátum: 2014-04-01
Poslanec: Jurinová, Erika (OĽANO)
Druh vystúpenia: Vystúpenie s faktickou poznámkou

72. Ďakujem pekne za slovo. No asi je jasné, že pri kreovaní druhého piliera nebolo všetko vytvorené ideálne, určite tam bola kopa vecí na opravu, ale to, čo urobila strana SMER počas svojich dvoch vlád terajších, evidentne smerovalo k tomu, že sporitelia mali totálnu neistotu, aj majú doteraz totálnu neistotu v tom, ako sa ďalej bude nakladať s ich prostriedkami. Vieme, že došlo k okypteniu a k riadnemu okypteniu tohoto piliera. Vieme, že mnohí investori sa báli, alebo teda DSS-ky sa báli investovať peniaze, preto sú možnože aj do značnej miery ovplyvnená aj výška ziskov v týchto DSS-kách, ale na druhej strane tunak nikto nehovorí o tom, že prišla opozícia s nejakým nápadom. S nápadom prišiel pán minister na začiatku svojho vládnutia. Povedal, poďte, opoziční, spoločne urobíme návrh zákona, ústavného zákona, tým budete mať aj vy istotu, aj my budeme mať istotu, že ten druhý pilier má zmysel a chceme v ňom pokračovať, už akokoľvek je naprogramovaný. Vychádzali sme z týchto téz a nastal naozaj prienik vo viacerých bodoch a tie sú teraz na papieri. Ďakujem pekne.
33. schôdza NR SR - 3.deň - A. dopoludnia
Dátum: 2014-03-20
Poslanec: Jurinová, Erika (OĽANO)
Druh vystúpenia: Vystúpenie s faktickou poznámkou

Ďakujem pekne. Len zopakujem, že k tejto dohode nebol skutočne nikto iný pozvaný. Toto by som veľmi veľakrát zopakovala tak, aby sa nám to všetkým dostalo nielen do uší, ale aj do mysle. Je mi ľúto, že táto téma je naozaj spolitizovaná, ale myslím si, že v akomkoľvek období by sa dospelo k prerokovaniu týchto tém, obidvoch tém, teda čo sa týka aj manželstva, aj súdnictva, vždy pôjde o politické témy. Mne je len ľúto, že ak človek, ktorého slovo by naozaj malo v našom národe niečo znamenať, svoje slovo pošpiní tým, že ho nesplní alebo urobí presný opak toho svojho vyhlásenia, tak toto svedčí o niečom a je to nedobrým signálom pre našu krajinu. Teraz možno k časti zákonu o manželstve. Som naozaj zástanca doplnenia tejto vety do ústavy. Určite je to veľmi dobrý signál, ale presvedčíte ma len vtedy, že myslíte vážne, ak do ústavy doplníte aj ďalšie časti v druhom čítaní, ktoré budú jednoznačne možno vopred myslieť na to, že tá rodová ideológia sa k nám naozaj nedostane. Takže táto jedna veta do ústavy je málo, treba doplniť aj ďalšie alebo potom podporiť referendum. Ďakujem pekne.
33. schôdza NR SR - 2.deň - B. popoludní
Dátum: 2014-03-19
Poslanec: Jurinová, Erika (OĽANO)
Druh vystúpenia: Vystúpenie s faktickou poznámkou

10. Tým, čo kolega Kaník končil, som ja chcela začať, že mne sa tiež zdá také zvláštne od vás, pán kolega Švejna, postaviť prijatie ústavného zákona podmienkou, buď všetko, alebo nič. Pritom viete, že tí rozhodujúci vôbec nie sú tí opoziční, ktorí sú tam podpísaní, pri ktorých teda chýbate. Rozumiem vašim argumentom na jednej strane, ale ak tuná hovoríte, že naprieč politickým spektrom by mal byť prijatý tento zákon, tak sám ste si aj zodpovedali na otázku, alebo teda možnože nesprávne ste si zodpovedali na otázku, prečo by ste tam vy nemali chýbať, lebo naozaj je to o kompromisoch, a takisto myslím, že v tej podobe, ako to je podané, ide o kompromis. Ale ja si myslím, že podanie tohto zákona má možnože iný zmysel a účel, keďže vyzerá to naozaj tak, že zákon nebude prijatý. Tým sme chceli povedať, že my sme dostali tú ruku alebo rukavicu hodenú od vládnej strany, od ministerstva práce, sociálnych vecí a zrazu vidíme, že ministerstvo z toho cúva a nerozumiem možnože celkom dôvodu, prečo sa z toho vyzúva. Tuná možnože aj práve pán poslanec Brocka to tak jasne naznačil, že či naozaj nie je aj po prijatí takejto anuitnej novely, nedôjde k tomu, že dôjde aj k odstráneniu druhého piliera. To je otázne. Ďakujem.